钦定古今图书集成/明伦汇编/官常典/第737卷 > 杨璧
## 钦定古今图书集成/明伦汇编/官常典/第737卷 > 杨璧

按《潮州府志》：“璧，字允玖，海阳人。幼清贫，弱冠设教里
巷，岁入束脡以供菽水。又苦不能得书，日从人假借
抄录，晨夜诵读不辍。与同郡林逊师事蔡希仁，传《古
文尚书》。登洪武辛未进士，即疏乞归养，愉婉备至，手
选甘脆而进之，更其巷名‘社学巷。亲殁，襄事如礼。服
阕赴京，授刑部郎中，留心谳职。旋遭革除之变，死于’”
王事。